La moda da scriver da Annamengia Bertogg plai fetg a mi. Oravontut co ch’ella sa descriver loghens ni sentiments da persunas. Ella scriva era a moda fetg interessanta. Negina historia ei tuttina sco tschella. Special ei vid ils texts, ch’ella definescha clar che las historias giogan ella Surselva, era en tgei vitg, mo ch’ei dat buca entgins vitgs. Silmeins ils nums buca sco nums da vitg (sco per exempel Cabiena). Biaras historias entscheivan el temps contemporan, en qual ina persuna seregorda vid antru-ras. Quella moda da scriver plai a mi fetg. Ei dat era en egl che biaras historias vegnan ra-quintadas, sco il tetel gi, dad ina biadia. Jeu sai s’imaginar ch’entginas historias ein experienzas e regurdientschas dall’autura. Sco per exempel la historia cuorta »Duas preits denteren«, pertgei era ella ha treis feglias ch’eran da quei temps circa en la medema vegliadetgna sco Flurina. Ella veva segir era ent-gins conlicts cun lur feglias.